Vecima Networks

Vecima Networks Inc. ir Kanādas uzņēmums, kas izstrādā aparatūru un programmatūru platjoslas piekļuvei, satura piegādei un telemātikai. Uzņēmums tika dibināts 1988. gadā. Tā galvenais birojs ir Viktorijā.

Uzņēmums nodrošina programmatūru, pakalpojumus un integrētas platformas, kas nodrošina platjoslas un video straumēšanas tīklus, uzrauga un pārvalda transportu. Vecima vadībā nozarē izveidoja izplatītās piekļuves arhitektūru (Distributed Access Architecture, DAA) un video pēc pieprasījuma, ieviesa plaša mēroga komerciālo un viesmīlības video, kā arī vadīja daudzas izklaides un savienojamības inovācijas.
Uzņēmums pārdod savus produktus oriģinālo iekārtu ražotājiem (OEM), sistēmu integratoriem, multisistēmu operatoriem un citiem pakalpojumu sniedzējiem.

Vecima Networks Inc. akcijas kotē Toronto fondu biržā (kods VCM). Lielākie akcionāri (2024. gada septembris): Surinders Kumars (56,02 %), Polar Asset Management Partners, Inc. (12,04 %).

 Vēsture 
200px|right|thumb|Agrākais logotips
1988. gadā indiešu izcelsmes telesakaru profesors Surinders Kumars Saskačevanas provinces Saskatūnā dibināja un reģistrēja uzņēmumu Wavecom Electronics Inc. Pirmie komerciālie produkti bija modulatori kabeļtelevīzijas nozarei.
1998. gadā Wavecom pārcēla uzņēmuma galveno mītni uz Viktoriju Britu Kolumbijā.

2003. gadā Wavecom Electronics Inc. mainīja nosaukumu uz VCom Inc.
2003. gadā  VCom iegādājās bezvadu pakalpojumu sniedzēju YourLink.
2005. gadā VCom pārtapa par publisku akciju sabiedrību, un tās akcijas sāka kotēt Toronto fondu biržā.
2005. gadā VCom  mainīja nosaukumu uz Vecima Networks Inc.
2007. gadā Vecima iegādājās signālu apstrādes aparatūras uzņēmumu Spectrum Signal Processing, kas bāzēts Bērnabijā.
2008. gada decembrī tika parakstīts piegādes līgumu ar Cisco Systems.

2016. gadā Vecima iegādājās telemātikas uzņēmumu Contigo Systems.
2017. gadā bezvadu pakalpojumu sniedzējs Saskačevanas lauku apvidū YourLink tika pārdots uzņēmumam Xplornet Communications.
2017. gadā Vecima iegādājās uzņēmumu Concurrent Computer Corporation, kas nodarbojās ar video satura piegādi un uzglabāšanu.

2020. gada 10. augustā tika pabeigta DOCSIS Distributed Access Architecture un EPON / DPoE biznesa iegāde no Somijas uzņēmuma Nokia.
2021. gadā Vecima Networks iegādājās intelektuālo īpašumu, ko ATX Networks izstrādāja attiecībā uz Generic Access Platform (GAP) mezgla korpusu, kas var atbalstīt virkni standartizētu pakalpojumu moduļu, kurus var savienot kā Lego klucīšus.
2024. gada 11. oktobrī meitasuzņēmums Vecima Technology B.V. iegādājās Polijas uzņēmumu Falcon V Systems, kas piedāvā virtualizētus programmatūras risinājumus un pakalpojumus platjoslas pakalpojumu sniedzējiem.

 Atsauces 

 Ārējās saites 

 Vecima Networks vietne

Kategorija:Kanādas uzņēmumi